Covid-19-statistieke: Effens meer gevalle as dag tevoreArgieffoto bloot ter illustrasie. (Foto: Unsplash) Nog 887 nuwe Covid-19-gevalle is in Suid-Afrika aangemeld. Die Nasionale Instituut vir Oordraagbare Siektes (Nios) sê die jongste toename in gevalle verteenwoordig, nes die dag vantevore, ŉ positiwiteitskoers van 2,8% terwyl nog tien pasiënte intussen weens Covid-19 gesterf het. Die land se dodetal staan nou op 89 572 met minstens 2 929 175 mense in Suid-Afrika wat reeds die virus opgedoen het. Die meeste nuwe gevalle is in Gauteng (66%) aangemeld gevolg deur die Noord-Kaap (12%). Die Wes-Kaap het op sy beurt 6% van die nuwe gevalle aangemeld gevolg deur KwaZulu-Natal met 5%. Dié provinsies word gevolg deur Mpumalanga en die Vrystaat met 4% elk. Noordwes is kort op die hakke met 3% terwyl die Oos-Kaap en Limpopo die minste nuwe gevalle aangemeld het (2% elk). Suid-Afrika het tot dusver 19 092 934 toetse vir Covid-19 gedoen, 31 768 sedert die vorige verslag. Daar is tans meer as 18 609 aktiewe gevalle van Covid-19 in Suid-Afrika en tot dusver het 2 820 994 mense van die virus herstel. Nog 33 Covid-19-pasiënte is intussen in ’n hospitaal in Suid-Afrika opgeneem. Dit beteken 3 504 mense word tans vir Covid-19 in hospitale landwyd behandel. Meer as 24,6 miljoen inentings is tot dusver gedoen. Provinsiale statistieke: